SZAKOSZTÁLYI ÜGYEK. 



A növénytani szakosztálynak 1902. 

 januárius 8-iki ülése. 



Elnök : K 1 e i n Gyula ; jegyző : S c h i 1- 

 b e r s z k y Károly. 



1. Klein Gyula elnök az új évnek 

 első ülése alkalmával örömmel üdvözli a 

 szakosztály tagjait, annyival inkább, mert 

 jelentheti, hogy a szakosztály tudományos 

 munkálatai ez év kezdetétől fogva önálló 

 szakfolyóiratában, a »Növénytani Közle- 

 ményekében fognak megjelenni, a mi 

 kétségen kívül jelentős mozzanat a szak- 

 osztály történetére nézve. 



2. F i a 1 o \v s ki Lajos » Kérdezett 

 magyar növénynevek megfejtésének állása 

 az 1901-ik év végén« czímen beszámol 

 ama növénynevekről, melyeket a Termé- 

 szettudományi Közlönyben erre vonatko- 

 zólag közzétett nyilvános »Kérelem« kap- 

 csán a Társulat titkárságához beküldőitek. 



3. Kövessi F e r e n c z »A fás 

 növények vesszejének érése« czímen tar- 

 tott előadásában kimutatta azt az össze- 

 függést, mely a szőlővessző érettségi foka 

 és a fasejtek falának vastagsága, valamint 

 a keményítőtartalom között van. Ismer- 

 tette és adatokkal bizonyította az éghaj- 

 latnak, illetőleg az időjárásbeli viszonyok- 

 nak a vesszőérésre való hatását és ezzel 

 kapcsolatosan a termőrügyek fejlődésének 

 viszonyait. (Az előadás első részét egész 

 terjedelmében közöltük.) 



A növénytani szakosztálynak 1902. 

 februárius 12-iki ülése. 



Elnök : Klein Gyula ; jegyző : S c h i 1- 

 b e r s z k y Károly. 



1. Ifj. Entz Géza »A Ouarnero 

 planktonjárók tartott előadást. Tanulmá- 

 nyai közben vizsgálta a Peridineákat is, 



melyekből följegyzett 23 génuszt 01 faj- 

 ban ; ismertette szervezetüket, életmódju- 

 kat és szaporodásukat. Ezek társaságában 

 talált a Bacillariceae közül 40 fajt. Mind- 

 ezek körülbelül kétharmad részükben azo- 

 nosak a Nápolyi-öbölből, a Vörös-tenger- 

 ből, az Indiai-óczeánból és a déli Atlanti- 

 óczeánból ismert fajokkal. 



2. P é t e r f i Márton »Újabb ada- 

 tok hazai lombosmoh-flóránk ismeretéhez« 

 czímű dolgozatát Schilberszky Károly ter- 

 jesztette elő. Erdélyre vonatkozólag több 

 mohfajnak új termőhelyi adatain kívül a 

 hazára nézve is új mohfajokat ismertet 

 behatóbban. 



3. Hollós László »A magyar- 

 országi Gasteromyces-ek monográfiája* 

 czímű művét Mágócsy-Dietz Sándor mu- 

 tatja be és részletesen ismerteti a szerző- 

 nek több évi kutatásain alapuló eredmé- 

 nyeket. A művet a számos hű és gondo- 

 san színezett tábla teszi különösen érté- 

 kessé. 



Klein Gyula elnök indítványára a 

 szakosztály ezen jelentős műnek befeje- 

 zése alkalmából elhatározza, hogy köszö- 

 netét fejezze ki Hollósnak önzetlen és 

 fáradságos munkálkodásáért. 



4. Mágócsy-Dietz Sándor be- 

 mutatja és ismerteti a következő két újabb- 

 keletű művet : a) Theodor Schube »Bei- 

 tráge zur Kenntniss der Verbreitung der 

 Gefásspflanzen in Schlesien« ; b) Theodor 

 Saelan »Herbarium musei fennici«. E két 

 munkából azt a tanulságot meríthetjük, 

 hogy hazáink különféle vidékein működő 

 középiskolai tanárok és egyéb szaktársak 

 tetemes szolgálatokat tehetnének az által, 

 hogy a vidékbeli növényeknek pontos meg- 

 állapításával és följegyzésével adatokat 

 szolgáltathatnának a magyar Hóra össze- 

 állítása ezéljából. 



